Helga Kristjánsdóttir , stílisti og samfélagsmiðlari Smáralindar , hefur einstaklega gott auga fyrir tísku og förðun . Hún var fengin til að mæla með því sem henni finnst ómissandi í sumar . „ Uppáhaldssnyrtivaran mín á sumrin er litaða dagkremið Complexion Rescue frá bareMinerals . Það gerir húðina náttúrulega ljómandi og inniheldur sólarvörn spf 30 . Kremið fæst í Hagkaup , Smáralind en nýverið kom einnig á markað stiftútgáfa sem er mjög þægilegt að ferðast með . “ „ Ég hef varla farið úr Mile High Super Skinny-gallabuxunum mínum frá Levi´s síðan ég kynntist þeim fyrr í sumar . Ég keypti mér þær í fleiri en einum lit meira að segja enda er það skylda þegar maður finnur gott snið . “ „ Það kemur mér alltaf skemmtilega á óvart hvað Lindex hannar góð bikiní og ekki skemmir verðmiðinn sem er einkar hagstæður . Týpan sem ég kolféll fyrir minnir mig á hönnun Dolce & Gabbana og er tilvalið með í sumarfrí á suðrænar slóðir . “ „ Uppáhaldssumartrendið mitt eru hárspangir - og bönd enda til í öllum stærðum og gerðum í ódýrari tískukeðjunum á borð við Monki , H & M , Zöru og Lindex . Það var engin önnur en frú Prada sem sýndi fylltar hárspangir á vor-sumartískusýningu sinni en eins og við vitum fylgir fjöldinn þegar hún segir eitthvað smart . “ „ Sandalar frá spænska merkinu Pedro Miralles hafa lengi heillað mig . Þessa dagana eru þeir á 50% afslætti hjá GS Skóm , Smáralind og hafa aldrei verið jafnfreistandi ! “ „ Ég kolféll fyrir sinnepsgulum hörjakka í Zöru á dögunum og réttlætti kaupin fyrir mér þar sem hann var á góðum díl á útsölu . Ég sá hann fyrir mér við dökkbláar gallabuxur og fallega leðursandala eða jafnvel sumarkjóla úti á Spáni . “ „ Ilmvatnið Aqua Allegoria Coconut Fizz frá Guerlain er á óskalista hjá mér . Ég stend mig að því að sprauta því á mig þegar ég á leið í gegnum snyrtivörudeild Hagkaups . Það er holdgervingur sólar og sumars enda lyktar það af kókoshnetum og sólarvörn . “ „ Eitt stærsta sumartrendið eru körfutöskur en þær er hægt að fá úti um allt þessa dagana . Ég rakst á eina á þúsund krónur í H & M í gær sem lúkkaði mjög vel . “ „ Sólgleraugu frá ítalska tískuhúsinu Bottega Veneta eru á óskalistanum mínum . “